આમ થવા પાછળના લોચા ઘણા છે. જેમ કે ઢીલો સ્ક્રીનપ્લે. માત્ર ૧૨૭ મિનિટની જ હોવા છતાં ફિલ્મ સાવ કોઈ સોપ ઑપેરાની જેમ ધીમી ગતિએ ચાલે છે. પરિણામે મુદ્દો ગંભીર હોવા છતાં એની સ્મૉલ વર્સસ બિગની થિþલ અનુભવાતી જ નથી. બીજો લોચો નબળી ઍક્ટિંગનો છે. હિરોઇન રિયા ચક્રવર્તી સુપર-ડુપર ક્યુટ છે અને તેણે સારું પર્ફોર્મ કરવાનો ઑનેસ્ટ્લી પ્રયાસ પણ કર્યો છે, પરંતુ બિચારીના નાજુક ખભા આખી ફિલ્મ ઉપાડી શકવા અસમર્થ છે. થોડી નોંધપાત્ર ઍક્ટિંગ ગુજરાતી બિઝનેસમૅન બનતા અનુપમ ખેરની છે. સતત એક કાનમાં ઈયરબડ રાખીને ફરતો અને ખાખરો ખાયા કરતો અનુપમ ક્રૂર ઉદ્યોગપતિ તરીકે જામે છે, પણ એય મહેમાન કલાકારની જેમ જ આવ-જા કર્યે રાખે છે.